Covey.
Mitä sinä täällä teet? -Minulla on asiaa.
Anna minun puhua ensin.
Ymmärrän, miksi torjuit minut, kun yritin puhua Stellasta.
Kun syytit minua mustasukkaisuudesta…
Hys. Olit oikeassa.
Mistä osasta? -Kaikesta.
Stella on pahansuopa juonittelija, eikä hän koskaan pitänyt minusta oikeasti.
Min Ho. -En suostunut uskomaan sitä, koska…
Yritin vakuuttaa itselleni, että olin päässyt sinusta yli,
mutta oikeasti en ole.
Sanoit, ettei tästä tulisi mitään, mutta oletko vieläkin sitä mieltä?
En tiedä.
Kyllä tiedät, Covey.
Kitty.
Mistä näit unta?
Laskennasta.
Vau. En tiennyt, että olet noin innostunut matikasta.
En edes opiskele matematiikkaa.
Olen sanonut sen ennenkin ja sanon sen taas.
Seksiunet merkitsevät jotain. -Se ei ollut seksiuni, pöhkö.
Vain koska Stella herätti sinut. Olet ollut samassa tilanteessa ennenkin.
Viime lukukaudella näit seksiunta Yurista. -Sekään ei ollut seksiuni.
Taidat yrittää tukahduttaa jotain. -Enpäs. Minähän kerroin tästä avoimesti.
Välini Min Hon kanssa ovat nyt monimutkaiset.
Eikö sinulla siis ole mitään tunteita häntä kohtaan?
Minä vain kaipaan häntä.
Hän on ollut vähäsanainen sen jälkeen, kun puhuin Stellasta.
Olisi pitänyt hankkia todisteita ennen videon näyttämistä,
mutta halusin auttaa häntä, kuten hänkin on auttanut minua.
Miksi annoin hänen numeronsa Stellalle?
LÄHDE TANSSIAISIIN, TAI MURISEN!
Eikö ole jo vähän myöhäistä kysellä paria tanssiaisiin?
Kirsikankukkatanssiaiset ovat lauantaina. -Nimenomaan.
Oletko jo päättänyt, menetkö sinne? -Menen yksin. Entä sinä ja Jin?
Hänhän on kiukutellut kisan takia.
Hän pyysi anteeksi ja sanoi olevansa ylpeä minusta.
Sepä mukavaa. Toivon, että teillä menee hyvin.
Niin minäkin.
Mikä tuo ilme on?
Mitä?
Q, teen kaikkeni parantuakseni ja päästäkseni eroon potkulaudasta,
jotta voin tanssia hitaita kanssasi.
Tuletko tanssiaisiin kanssani? -Tulen.
Minä autoin! -Älä pilaa tätä.
Anteeksi.
Kun Dae ja minä olimme kaukosuhteessa, kävin koulun tansseissa yksin.
Miksi se tällä kertaa tuntuu näin vaikealta?
Ehkä siksi, että lukukausi loppuu ja kotiinlähtö lähenee.
Tai ehkä…
Min Ho!
Stella, tulisitko kanssani… -Kyllä! Tuhat kertaa kyllä!
Ovatpa nämä kauniita.
En ole mustasukkainen.
TULEN KAHVILAAN KELLO 12.
EN MALTA ODOTTAA!
On aika unohtaa romantiikka.
Minun pitää yhdistää sukuni ennen lukuvuoden päättymistä.
Puhun nyt suoraan, Kitty.
Olen kuullut huonoja juttuja sinun perheestäsi.
Mitä juttuja?
Isoäitini sanoi, että sinun isoäitisi oli omapäinen pikkusisko.
Hän häipyi Amerikkaan jonkun kauhean pojan kanssa.
Isoäitini jäi yksin huolehtimaan vanhemmistaan.
Se ei voi pitää paikkaansa. Isoisäni on todella kultainen.
Mitä sinun isoäitisi on sanonut?
Hän ei ole puhunut mitään.
Kuulin sinun perheestäsi vasta muutama kuukausi sitten.
Simon, sinun isäsi, kirjoitti riidasta äidilleni.
He yrittivät paikata välit yhdessä, kunnes äitini kuoli.
Menetin hänet, kun olin kolme.
En tiennytkään.
Molemmat vanhempani ovat poissa. He ajoivat kolarin, kun olin kymmenen.
Isoäitini otti minut hoiviinsa.
Salaisuuksia taisi olla paljon.
Kiitos.
Olisinpa tiennyt sinusta.
Nyt tiedämme.
Voisimme ehkä saattaa loppuun sen, minkä vanhempamme aloittivat.
Tarvitsen vain mahdollisuuden isoäitisi kanssa.
No, käyn hänen kanssaan torilla joka lauantai.
Älä korota ääntäsi, Joon Ho. Anna äänihuultesi levätä.
Sanoin jo, ettei se ole mahdollista.
Miten menee, Daen tiimi? Apulaismanageri saapuu.
Kilpailuun on pari viikkoa. Miltä tuntuu? -Ihan hyvältä.
Saiko jompikumpi teistä sähköpostin herra Moonin avustajalta?
Koreografian hyväksyttämisestäkö? Se on hoidettu.
Kiitos, Kitty.
Jännittäviä uutisia! Poikani, supertähti Joon Ho on kiertueella tänä kesänä,
ja olen päättänyt, että kisani voittajasta tulee hänen lämmittelyesiintyjänsä.
Alalla tätä kutsutaan synergiaksi. -Jestas. Sehän on mahtavaa.
Sitä ajatellen keskitymme tänään mediakoulutukseen.
Yksikin haparointi toimittajan hampaissa voi johtaa somemyrskyyn.
Harjoituskysymykset ovat tässä.
Olen haparoinnin mestari.
Älä huoli. Sinä pystyt tähän. Me autamme. -Kiitos.
Haen harjoituskysymykset. -Eiköhän meillä ole homma hanskassa.
Kyllä vain, Kitty.
Anteeksi. Mitä kysyitkään? -Missä opit laulamaan?
En missään. -Selvä.
Seuraava kysymys. Seurusteletko?
No, Eunice suostui lähtemään tanssiaisiin kanssani, joten…
Tietenkin. Olet oikea saalis, mutta ei kannata vastata suoraan.
Fanit haluavat, että olet sinkku.
Olet tähti, Eunice. Loistavaa työtä. -Kiitos!
Min Ho, et voi olla enää vihainen minulle Stellan videon takia.
Se ei ollut Stella. Käyttäydyit asiattomasti.
Jos olen oikeassa, olet valesuhteessa ja perheesi on vaarassa.
Kai tiedät, että kuulostat täysin kajahtaneelta?
Jos et myönnä olevasi väärässä Stellasta, meillä ei ole mitään puhuttavaa.
Voinko puhua yhdestä jutusta? -Tietenkin.
Harkitsen laulukilpailuun osallistumista.
Mitä? Oikeastiko? Ethän edes pidä laulamisesta.
Romahdit isäni karaokessa. -Se oli vain esiintymisjännitystä.
Tämä on täydellinen tilaisuus päästä siitä eroon.
Kilpailijaksi piti ilmoittautua viikkoja sitten.
Tiedän. Voisitko pyytää isääsi tekemään poikkeuksen vuokseni?
Kuvaan hänelle koelauluvideon.
Olisi mahtavaa päästä isolle kesäkiertueelle perheesi kanssa.
Voit kieltäytyäkin. En todellakaan halua, että joudut hankalaan asemaan takiani.
Ilman sinua en varmaan olisi edes puheväleissä isäni kanssa.
Minä puhun hänelle. -Kiitos!
Emme kai käy kaikissa näissä kaupoissa? -Ehkä käymmekin. Kuinka niin?
Minulla on koulutöitä. -Dae, vastassasi on Eunice.
Sinulla pitää olla tyrmäävä asu. Minä maksan.
Päivää.
Nyt löytyi. -Älä pelleile. Tämä on tärkeää.
Sinun pitää olla tyylikäs.
Kiitos, että näet vaivaa auttaaksesi minua.
Hyvä vain, että saan muuta ajateltavaa eron jälkeen.
Menetkö tanssiaisiin? -En tiedä vielä.
Jos menet, voit tulla minun ja Eunicen kanssa.
Kiitos, mutta en usko, että hän pitäisi ajatuksesta.
Onko outoa kisata tyttöystävääsi vastaan? -On se vähän outoa, mutta…
Minä todella pidän Eunicesta.
Onnittelut. Vaikka olihan se melko odottamatonta.
Emme ole niin erilaisia kuin luulin.
Tiesitkö, että hän vain esittää rikasta? -Toistaiseksi.
Hänen kunnianhimollaan rikastuminen on vain ajan kysymys.
Mitä tarkoitat?
Pidän Eunicesta, mutta sinun on voitettava isäsi takia.
Älä siis unohda, että tyttöystäväsi on myös kovin vastuksesi. Ethän?
JOKO PUHUIT ISÄLLESI?
HÄN LUPASI TAVATA MINUT KELLO 14.
Hei, Min Ho. -Hei vain.
Mitä tämä on? -Kokkaan Jinille.
Teen hänelle filippiiniläisen isoäitini parantavaa keittoa ennen tanssiaisia.
Siinä on kumkvattia, kookosviinietikkaa, bagoongia, pikkelöityä papaijaa, öljyä…
Onpa vahvaa. -Joo, joo.
Jos Jin juo tuon, hän todella pitää sinusta.
Tuo on varmaan Jin. Valmistaudumme täällä.
Tämä on Kittyltä. Hän aikoo tavata Soon Jan ja Jiwonin Gwangjangin torilla.
Ihme, että hän onnistui. Isotäti ei toivottanut häntä tervetulleeksi.
Tämä on pikemminkin väijytys. Pidetään peukkuja.
Hän väijytti minut samalla lailla juoksukisan jälkeen.
Sano hänelle, että se on huono ajatus. -Sinä voit tehdä sen.
Kittyn teoriat Stellasta ovat kummallisia, mutta hän yrittää huolehtia sinusta.
En tarvitse Kittyn huolenpitoa enkä sääliä.
Tämä on nöyryyttävää. Samoin se, miten hän torjui minut lentokoneessa.
Tiedätkö, miltä se tuntui, kun olin pannut itseni likoon?
En yleensä tee sellaista. -Mitä tunnet häntä kohtaan nyt?
Jätin sen taakseni. Olen Stellan kanssa.
Minne sinä menet?
Et vastannut kysymykseeni!
Nuo tomaatit näyttävät hyviltä. -Mitä ne maksavat?
8 000 wonia, kuten siinä lukee.
Jestas sentään! Eivät tomaattisi niin hyviltä näytä.
6 000 wonia. Myy ne minulle alennuksella.
Minä voin maksaa ne. -Mitä teet täällä?
Luuletko, etten pysty ostamaan tomaatteja?
Minulla on rahaa!
Miksi tulit tänne asti nöyryyttämään minua?
Tämä on hauskaa. Myyn ne 7 000 wonilla. -Vai 7 000:lla…
Tämä rouva on vihannesasiantuntija. Myisitte ne 6 000 wonilla.
Mitä teet täällä? -Varmistan, ettet pilaa asioita.
Ei. 5 000 wonia riittää. Kas tässä.
Kyllähän 5 000 wonia riittää, vai mitä? -Tehän kuulitte. Myykää hänelle 5 000:lla.
Kiitos.
Ei, mutta miksi sinä autat häntä?
Hänellä on puutteensa, mutta on hänessä hyvääkin.
Hänen koreansa on onnetonta. En jaksa kuunnella sitä.
Se on enemmän kuin onnetonta, mutta sentään hän yrittää.
Kas näin. -Kanna sinä tämä.
Hän käskee kantamaan pussia. -Selvä.
Ostetaan vihanneksia.
Katso, isoäiti. "Rakkaudella, Simon." Isä otti yhteyttä Eve-tätiin ensin.
He ostivat lentoliput Koreaan. Jopa isotäti Young Ja.
Sisareni. Oliko hän tulossa kotiin?
Mikä on hätänä, isoäiti?
Young Ja oli perheemme nuorin. Hän oli suorapuheinen ja kapinallinen.
Minä olin isosisko, joten kannoin aina vastuuta ja huolehdin hänestä.
Paitsi yhden kerran.
Kerroin kerran vanhemmillemme,
että Young Ja tapaili salaa isoisääsi.
Vanhempamme hylkäsivät hänet. Kuvittelin silloin tehneeni oikein.
Young Jan piti mennä naimisiin vanhempiemme valitseman pojan kanssa.
Hänen oli tarkoitus jäädä Bukjeoniin.
Siskoni lähti, koska petin hänet.
Emme pitäneet yhteyttä sen jälkeen.
Koko tämän ajan luulin,
että Young Ja on unohtanut minut.
Nyt tiedät, ettei se pidä paikkaansa, isoäiti.
Nyt kun kuulit totuuden, haluaisitko tavata hänet?
Selitän myöhemmin.
Saisitkohan isoäitisi antamaan omalleni vielä yhden mahdollisuuden?
Keksin kyllä keinon.
Stella.
Hei. -Hei, Juliana.
Sanoitko nähneesi Stellan nettikahvilassa samana päivänä, kun MoonLeaks tapahtui?
Kyllä. Miten niin?
Hän meni sinne taas. Nyt saan hänet kiinni itse teossa.
Onnea matkaan.
Stella. -Kitty. Mitä sinä täällä teet?
Mitä itse?
Minulla on videopuhelu Pepper Piken kirkon nuorisoryhmän kanssa.
Mikset soita asuntolasta? -Koska te pilkkaatte kirkkotaustaani.
Ettekö kutsukin minua Ohion hyypiöksi? -Tiedän, että valehtelet.
Selvä.
Nuorisoryhmän retriittiin kuuluu siis kirkkokäynti ja…
Mitä luulit minun tekevän?
En mitään. Unohda koko juttu.
Voi luoja. Olenko sittenkin hakoteillä?
Hei, kaikki. -Esther! Tämäpä siunattu yllätys.
Nimeni on nykyään Stella. Heippa.
Enpä tiedä, Min Ho.
Juurihan näit hänen videonsa. Hänellä on hyvä ääni.
Hänellä on vain viikko aikaa valmistautua. -Hän pystyy siihen. Uskon häneen.
Hyvä on. Luotan arvostelukykyysi.
Hän pääsee mukaan. -Kiitos.
Mennäänkö? -Mennään, mutta jään korkeintaan vartiksi.
Kiva, että tulit.
Hei. Miten menee? -Tähyilen Min Hota.
Kiittäisin häntä avusta sukuni kanssa.
Haluan myös pyytää anteeksi. Taisin olla väärässä Stellasta.
Tule, Q. -Tule tanssimaan kanssamme.
Menkää te pitämään hauskaa. Minä haen jonkin oudon mocktailin.
Selvä.
Eikö olekin hyvä biisi?
Anteeksi! -Ei se mitään.
Olisin halunnut pystyä parempaan vuoksesi. Isoäitisi keitto taitaa olla lumelääkettä.
Älä höpötä. Olet täydellinen noin.
Ota vain. -Ei. Ota sinä.
En edes tiedä, mitä nuo ovat. -Blossomitoja.
Sanoitko "blossomitoja"?
Jep. Mihee ja Madison näkivät vaivaa menun eteen.
Näytät hyvältä, Yuri. -Kiitos. Niin sinäkin.
Kiitos.
Kimchi!
Voi teitä. Ei uskoisi, että kilpailette verisesti toisianne vastaan.
Mitä aiotte sanoa, jos toimittajat kysyvät seurustelustanne?
Olen sinkku. -Minulla on poikaystävä.
Se oli vitsi!
Me tästä…
Anteeksi. Oletin, että… -Teet minusta paljon oletuksia.
Haluan tietysti voittaa, mutta en niin paljon, että valehtelisin.
Valehtelet kaikille olevasi rikas. -Se on eri asia.
Niin on. En tuominnut sinua siitä, mutta sinä tuomitset minut.
Ehkä olemmekin liian erilaisia.
Hyvä. Nyt voin rökittää sinut hyvillä mielin.
Siinähän sinä olet. Missä Stella on? -En ole varma. Meidän piti tavata täällä.
Kampaajalla kuulemma kesti.
Sitä odotellessa tiedän erään, joka kaipaisi tanssiparia.
Lukukausi on melkein ohi, ja hän palaa Portlandiin. Lopullisesti.
Covey.
Näytät -
säälittävältä.
Samoin sinä.
Tule. Tanssitaan. -Mitä? Miksi?
Koska olemme tanssiaisissa, pöhkö. Tiedän, että pidät tästä laulusta.
Muistan, kun lauloit tätä nuotin vierestä suihkussa.
Kiitos tästä päivästä.
Ansiostasi pääsin puheyhteyteen isotätini kanssa.
Olisit pärjännyt ilman minuakin.
Minulla on muutakin asiaa.
Olin väärässä Stellan suhteen. Olen todella pahoillani.
Sitten vielä…
Minulla on ikävä sinua.
Min Ho!
Haittaako, jos tanssin poikaystäväni kanssa, Kitty?
Ei tietenkään.
Terve. -Hei.
Yllätyitkö? -Näytät erilaiselta.
Toivottavasti tuo oli kohteliaisuus. Halusin uuden ilmeen kisaa varten.
Min Ho.
Kauneuden piti olla sisäistä.
Miksi katsot minua noin?
Kauneuden piti olla sisäistä.
Mitä sanoit?
En mitään. Anteeksi. -Sinuna en aiheuttaisi kohtausta.
Tiedän salaisuutenne.
Kitty olikin oikeassa.
Käytitkö minua kostaaksesi isälleni? -Onko se mikään ihme? Hän on hirviö.
Alun perin aioin tuhota hänen imperiuminsa.
Kun kuulin kiertueesta Joon Hon kanssa, minulla välähti.
Tiedäthän sen sanonnan. Jos et voi voittaa heitä, liity heihin.
Isäsi tekee minusta tähden, ja sinä autat.
Miksi minä niin tekisin?
Muuten pidän huolen, että koko maailma saa tietää,
että isäsi lähettää tiehensä Joon Hon raskaana olevan tanssijaraukan.
Mistä…
Olen varmistanut, että asiat menevät tahtoni mukaan.
Jätin Kittyn koneelle todisteita, jotka yhdistävät hänet MoonLeaksiin.
Jos kosket Kittyyn… -Toivottavasti minun ei tarvitse.
Se on sinun käsissäsi.
Jatka tanssimista ja tanssikin hyvin.
En vieläkään luota Stellaan, mutta en voi luottaa itseenikään.
Minä nimittäin olen mustasukkainen. Olen ihastunut Min Hoon.
Vähän.
Tai paljon.
PERUSTUU JENNY HANIN KIRJASARJAAN
Tekstitys: Sini Dahlqvist